Diari Oficial de la Generalitat Valenciana


Sumari del DOGV 9528, del 07-02-2023 (2023/1096)

Informació publica de la modificació del Catàleg estructural de béns i espais protegits de naturalesa urbana de València, mitjançant la incorporació de la fitxa de protecció BRL panell ceràmic de nitrat de Noruega (03344/2022/000334).
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9528

Data del DOGV
:   07-02-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/1096


Organisme emissor
:   Ajuntament de València

Tipus de document
:   Anunci

Informació publica de la modificació del Catàleg estructural de béns i espais protegits de naturalesa urbana de València, mitjançant la incorporació de la fitxa de protecció BRL panell ceràmic de nitrat de Noruega (03220/2022/000334). [2023/1096]  
El Ple de l'Ajuntament de València, en la sessió del 26 de gener de 2023, va adoptar l'acord que, en la part dispositiva, diu el següent:  
  
«Primer. Iniciar el procés de consultes a les administracions públiques afectades en la modificació del Catàleg estructural de béns i espais protegits de naturalesa urbana de València, mitjançant la incorporació de la fitxa de protecció BRL panell ceràmic de nitrat de Noruega, a les Tendetes de Mahuella, redactada pel Servei de Planejament, i sotmetre-la a informació pública durant un termini de 45 dies, mitjançant els corresponents anuncis en el Diari Oficial de la Generalitat Valenciana i en un diari no oficial d'àmplia difusió de la localitat. Els anuncis indicaran l'adreça electrònica per a la consulta.  
  
Segon. Comunicar aquest acord, a l'efecte que, si és el cas, emeten el corresponent informe, a les següents administracions i serveis municipals afectats:  
- Junta Municipal Pobles del Nord.  
- Direcció General de Cultura i Patrimoni (Conselleria d'Educació, Cultura i Esport).  
- OCOVAL, a l'objecte que obtinga, coordine i remeta els informes preceptius de les entitats subministradores dels serveis públics urbans que pogueren resultar-ne afectats.  
Tercer. Notificar l'inici de la fase d'informació pública, en qualitat de públic interessat, al grup municipal popular.  
Quart. Procedir a la inserció en la pàgina web municipal (www.valencia.es) de la documentació sotmesa a informació pública, i posar-la a la disposició del públic en l'Oficina Municipal d'Informació Urbanística, en la planta baixa de l'edifici municipal de l'antiga Fàbrica de Tabacs, C/ Amadeu de Savoia, núm. 11 (Edifici Tabacalera).»  
  
I de conformitat amb el que establix l'article 61.1, lletra b, del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell, s'obri el període de consultes i informació pública per a presentar al·legacions durant un termini de 45 dies hàbils, a comptar de l'endemà de la publicació d'aquest acord en el Diari Oficial de la Generalitat Valenciana (DOGV).  
La documentació es troba a la disposició del públic en les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en el web d'Urbanisme (www.valencia.es/urbanismo), en compliment de l'article 55.2 del text refós de la Llei d'ordenació del territori, urbanisme i paisatge.  
  
València, 1 de febrer de 2023.- El secretari: Manuel Latorre Hernández.